**LĒMUMS**

LIEPĀJĀ

|  |  |  |
| --- | --- | --- |
| 2020.gada 15.oktobrī | Nr.518/14  (prot. Nr.14, 18.§) | Nr.233 |

Par saistošo noteikumu precizēšanu

Ar Liepājas pilsētas domes 2020.gada 17.septembra lēmumu Nr.467/13 (sēdes protokols Nr.13, 5.§) apstiprināti saistošie noteikumi Nr.35 “Grozījumi Liepājas pilsētas domes 2018.gada 11.oktobra saistošajos noteikumos Nr.19 “Par braukšanas maksas atvieglojumiem Liepājas pilsētas sabiedriskā transporta maršrutu tīklā”” (turpmāk - saistošie noteikumi). Liepājas pilsētas pašvaldībā saņemta Vides aizsardzības un reģionālās attīstības ministrijas vēstule Nr.1-18/8811, kurā lūgts svītrot saistošo noteikumu 5.1 punktu. Izvērtējot atzinumu kopsakarā ar Sabiedriskā transporta pakalpojumu likuma 13.panta četrpadsmito daļu un 14.pantu, saistošo noteikumi ir precizējami, precizējot noteikumu 5.1 un papildinot noteikumus ar 5.2 punktu. Ņemot vērā Vides aizsardzības un reģionālās attīstības ministrijas atzinumu un pamatojoties uz likuma “Par pašvaldībām” 45.panta ceturto daļu, LIEPĀJAS PILSĒTAS DOME

N O L E M J :

1. Precizēt Liepājas pilsētas domes 2020.gada 17.septembra saistošos noteikumus Nr.35 “Grozījumi Liepājas pilsētas domes 2018.gada 11.oktobra saistošajos noteikumos Nr.19 “Par braukšanas maksas atvieglojumiem Liepājas pilsētas sabiedriskā transporta maršrutu tīklā”” (pielikumā).

2. Atzīt Liepājas pilsētas domes 2020.gada 17.septembra lēmuma Nr.467/13 (sēdes protokols Nr.13, 5.§) “Par grozījumiem saistošajos noteikumos” 2.punktu par spēku zaudējušu ar saistošo noteikumu spēkā stāšanās dienu.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Vides aizsardzības un reģionālas attīstības ministrijai, Izpilddirektora birojam, pašvaldības aģentūrai “Liepājas sabiedriskais transports” | |